যুক্তরাষ্ট্র লিবিয়ার বিরোধ গোষ্ঠিকে সাহায্যের জন্যে ১৫০ কোটি ডলার অবমুক্ত করতে বলেছে
বুধবার সন্ধ্যায় পেশ করা এই খসড়া প্রস্তাবে বলা হয়েছে যে ৫০ কোটি ডলার পর্যন্ত অর্থ আন্তর্জাতিক মানবিক সংগঠনগুলোর জনে দেয়া হোক
বুধবার ফ্রান্সের দূত বলেন লিবিয়ার ইতিমধ্যে আটক করা সহায়-সম্পদ অবমুক্ত করার লক্ষে তাঁর দেশ মিত্রপক্ষের দেশগুলোর সঙ্গে মিলে জাতিসংঘের তরফের একটা প্রস্তাবের খসড়া প্রণয়ন করছে । জাতিসংঘ নিরাপত্তা পরিষদের প্রস্তাবে ঐসব সহায়-সম্পদ আটক করা ছিলো । বুধবারে ব্রিটিশ কর্মকর্তারা বলেন মোয়াম্মার গাদ্দাফির অনূপস্থিতিতে কিভাবে ত্রিপোলিকে সাহায্য করা যাবে তা নিয়ে তাঁরা সম্ভাব্য বিভিন্ন পন্থা বিষয়ে চিন্তা-ভাবনা করছেন । নিকারাগূয়া বলেছে –তারা মি:গাদ্দাফিকে আশ্রয় দানের আমন্ত্রণ জানানোর বিষয়টি চিন্তা করে দেখছে । তবে , প্রেসিডেন্ট দানিয়েল ওরতেগার জনৈক সহকারী মঙ্গলবার জানান লিবীয় নেতা কিন্তু ঐ সাহায্যের জন্যে অনুরোধ জানান নি । মঙ্গলবারেই চীন সরকার জানায় –লিবিয়ায় সংঘাত পরবর্তী কর্ম প্রয়াস নির্ধারণে তাঁরা জাতিসংঘকে অগ্রনী ভুমিকা পালনের আহ্বান জানাচ্ছে । পররাষ্ট্রমন্ত্রী ইয়াং জিইচী অগ্রনী ভুমিকা পালনের জন্যে এবং আইন-শৃঙ্খলা পুন: স্থাপনের লক্ষে অন্যান্য গোষ্ঠির সঙ্গে কাজ করার লক্ষে জাতিসংঘ মহাসচিব বান কী মূনকে অনুরোধ জানিয়েছেন । লিবিয়ার সঙ্গে বানিজ্য রফায় চীনের শত শত কোটি ডলারের বিনিয়োগ রয়েছে । গোড়ার দিকে লিবিয়ার অভ্যুত্থানে চীন হস্তক্ষেপ না করার নীতি গ্রহণ করে এবং দেশের নতুন সরকার গঠনে লিবিয় বিদ্রোহিদের উদ্যোগকে স্বীকৃতি প্রদানে অন্যান্য দেশের সঙ্গে যোগ দিতেও চীন অসম্মতি জানিয়েছিলো ।